2012. aasta tooted ja teenused (sulgudes 2011. aasta andmed)

Riskianalüüsi üksus koostas 80 (20) strateegilist aruannet, sealhulgas kolm korralist aastaaruannet, kaks uut tüüpi aruannet, kuus eriaruannet, üheksa kvartaliaruannet, mis käsitlesid liikmesriikide olukorra ajakohastamist ja analüüsi ning valikulisi ELiga piirnevaid regioone, 60 strateegilise järelevalve aruannet; 482 (469) ühisoperatsioonide kavandamist, elluviimist ja hindamist toetavat analüütilist väljaannet; 54 (112) teist tüüpi aruannet, sealhulgas ülevaated agentuuri juhtkonnale, Euroopa Komisjonile ja teistele; 7 (6) agentuuri veebilehel avaldatud laiemale avalikkusele mõeldud strateegilist aruannet. Ajakohastatud ühise integreeritud riskianalüüsimudeli (CIRAM v 2.0) käikulaskmine käivitus selle tõlkimisega valitud ELi keeltesse. Korraldati 4 (4) korralist Frontexi riskianalüüsi võrgustiku kohtumist, 5 uue ELi dokumentide võltsimise alase liikmesriikide võrgustiku kohtumist, 2 (2) taktikalise riski analüüsi kohtumist, 6 (5) piirkondlike ekspertide kohtumist/konverentsi ja 3 piirkondlikku tehnilist töötuba. Kooskõlas riskianalüüsi üksusele EUROSURi raames antud ülesannetega teostati 2012. aastal järgmised väljundid ning vastavalt vajadusele edastati need liikmesriikidele või konsulteeriti viimastega analüüsikihi kasutajarühma raames: CPIP/ESP analüüsikihi raames: sisu edastamine (281 toodet 2012. aastal); põhiteenuste ja analüüsivahendite ettevalmistamine; mõjutasandite omistamise metoodika kontseptsiooni väljaarendamine. Ühise operatiivkoostöö üksus organiseeris 17 (19) ühisoperatsiooni, 12 (14) katseprojekti ning 10 (15) konverentsi ja 25 kohtumist. Lisaks saadeti 39 (42) Frontexi koordineeritud ühise tagasisaatmisoperatsiooni käigus tagasi 2 110 (2 059) inimest. Kõigi ühisoperatsioonide peale kokku kogunes 3 503(7 754) operatiivtegevuse päeva; operatsioonide inimpäevade koguarv oli 117 114(105 038). Frontexi vaatluskeskus esitas 2 169(1 900) olukorra aruannet, 31 tõsise vahejuhtumi aruannet, 27 välkaruannet ja 13 (11) missiooni hindamisaruannet ning laadis FOSS portaali üles 145 dokumendihoiatust ja EUROSURI 2 130 artefakti. Igapäevaseid infolehti saadeti 241 (400) kliendile; igapäevastele olukorrakirjeldustele ja operatsioonide ülevaadetele tehti 308 meedia kaastööd. Frontexi vaatluskeskus kui keskne kontaktpunkt töötles üle 24 000(24 000) kirjavahetuse ühiku ning koondas ühtse kontaktpunkti portaali Frontex-One-Stop-Shop (FOSS), mis on peamine teabevahetusplatvorm Frontexi ja välispartnerite vahel, sisaldades rohkem kui 6 000 üleslaetud dokumenti. Vaatluskeskus sai ühisoperatsioonide teabeedastusrakenduse (JORA) kaudu ca30 000 vahejuhtumi teadet ning korraldas 500-le Frontexi ning liikmesriikide ja Schengeni riikide ametnikule JORA alase väljaõppe. Koolitusüksus korraldas 19 (20) projekti hõlmava kolme programmi raames 207 (223) üritust, millest võttis osa 2 980(3 490) inimest (koolituseksperdid, koolitatavad jne); kokku osalesid sidusrühmad koolitustegevuses 13 300(12 947) inimpäeva. Piirivalveametnike karjäärikoolituse raames viis Frontex lõpule piirivalve valdkondliku kvalifikatsiooniraamistiku väljaarendamise. Tegemist on piirivalvealase hariduse ja koolituse üldraamistikuga, kus pööratakse erilist tähelepanu põhiõiguste põhimõtete integreerimisele. Valdkondlik kvalifikatsiooniraamistik järgib Kopenhaageni ja Bologna protsessides ELi tasemel kehtestatud haridusstandardeid. Ühiskasutusvahendite üksuse reageerimisvõimekus paranes oluliselt, kuna võeti kasutusele ja hakati haldama Euroopa piirivalverühmade äsjaloodud ühiskasutusvahendeid ja tehnilist varustust, mis on mõeldud kasutamiseks ühisoperatsioonide, katseprojektide ja kiirreageerimiste käigus. Üksus viis ellu 7 (6) projekti Frontexi operatsioonide üldise mõjususe suurendamiseks. Oma projektide raames korraldas üksus 11 üritust, kus osales 295 osalejat liikmesriikidest. Kokku osalesid sidusrühmad üksuse tegevuses umbes 551 inimpäeva. Teadus- ja arendustöö üksus korraldas 39 (34) kohtumist 1 020 osalejale liikmesriikidest, Schengeni riikidest, ELi institutsioonidest, valitsustevahelistest ja rahvusvahelistest organisatsioonidest, kõrgkoolidest, teadusasutustest ja tööstusringkondadest. Üksuse töötajad osalesid umbes 100 (130) organisatsioonisisesel ja -välisel üritusel. Üksus koostas erinevaid dokumente, aruandeid ja uuringuid – kaks head tava, kolm juhendit, ühe uuringu, ühe kulutasuvusanalüüsi, ühe tehnilise aruande – ning edastas need sidusrühmadele. Partnerlus ja koostöö kolmandate riikidega: 2012. aastal sõlmiti Nigeeria immigratsiooniteenistuse ja Armeenia riikliku julgeolekunõukoguga kaks (kaks) töökorralduse kokkulepet, mille tulemusel suurenes töökorralduse kokkulepete koguarv 18-le (16). Türgi Vabariigi välisministeeriumiga sõlmiti vastastikuse mõistmise memorandum. Vastavate töökorralduse kokkulepete alusel arendati edasi agentuuri ja kolmandate riikide ametiasutuste vahelist operatiivkoostööd piirijulgeoleku ja piirihalduse vallas, et järk-järgult välja arendada vastastikku kasulik ja jätkusuutlik partnerlus. Käegakatsutavaid tulemusi on saavutatud eelkõige teabejagamise, koolituse ja ühisoperatsioonide alal. Koostöö ELi asutuste ja rahvusvaheliste organisatsioonidega: 2012. aastal sõlmiti ÜRO uimastite ja kuritegevuse vastu võitlemise bürooga (UNODC) ning Euroopa Varjupaigaküsimuste Tugiametiga (EASO) kaks töökorralduse kokkulepet, mis suurendas töökorralduse kokkulepete koguarvu 12-ni (10). Asutustevahelise koostöö raames juhtis Frontex 2012. aastal justiits- ja siseküsimuste (JSK) asutuste kontaktrühma, mille eesmärk on tõhustada JSK asutuste vahelist koostööd ja luua sünergiat. Selles vallas korraldas Frontex mitu klastrite kohtumist, ekspertide konverentsi andmekaitse teemal ja JSK asutuste juhtide aastakoosoleku. Samuti viidi läbi erinevaid tegevusi inimkaubandust käsitleva asutuste ühisavalduse alusel.